Òżniwinë bëłë w niedzelã w Karwieńsczim Błoce Pierszim. Chòc ferowanié bëło w chilającym deszczu zôbawa bëła bëlnô a chléb z latoségò zbòża szmakôł za wicy. Ò tim że lato bëło dlô gbùrów czãżczé swiôdczëła chòcbë lëczba òżniwinowëch wińców – z 26 sołectwów do kònkùrsu je wëstawiło le 8. Gòspòdarze prosto ni mielë na to czasu – pilowelë wiodra a czej chòc përzinkã sã jasni robiło tej wskôkiwelë do trëkrów. Ta bôczlëwòsc sã lónowała, w gminie Krokòwò mają zebróné z pòlów 90% zbòżów – gôdô wójt Henrik Dôring. Za nôpiãkniészi òżniwinowi wińc gminë Krokòwò mielë ùznóné ten wëplotłi przez białczi z sołectwa Tëłowò.